**projektas**

**reg. Nr. T-47**

**2.11.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono sAvivaldybės vietos gyventojų apklausos tvarkos aprašo patvirtinimo**

2021 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 44 punktu, 45 straipsnio 7 dalimi, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), XVII skyriumi, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės vietos gyventojų apklausos tvarkos aprašą (pridedama).
2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www. pasvalys.lt.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2020-02-22

Suderinta DVS Nr. RTS-

PATVIRTINTA

Pasvalio rajono savivaldybės tarybos

2021 m. kovo d. sprendimu Nr. T1-

**PASVALIO RAJONO SAVIVALDYBĖS VIETOS GYVENTOJŲ APKLAUSOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės vietos gyventojų apklausos tvarkos aprašas (toliau – Aprašas) reglamentuoja vietos gyventojų apklausos (toliau – apklausa) principus, būdus, apklausos organizavimą, rezultatų nustatymą ir paskelbimą, apklausai teiktų klausimų svarstymą.

2. Apklausos tikslas – sužinoti vietos gyventojų nuomonę klausimais, kuriuos Pasvalio rajono savivaldybė (toliau – Savivaldybė) sprendžia atlikdama savarankiškąsias funkcijas, gerinti ryšius su visuomene, skatinti visuomenę dalyvauti tvarkant Savivaldybės viešuosius reikalus.

3. Apklausą inicijuoti ir joje dalyvauti gali asmenys, kuriems apklausos dieną yra suėję 18 metų ir kurie savo gyvenamąją vietą yra deklaravę Savivaldybės teritorijoje arba kurie yra įtraukti į gyvenamosios vietos nedeklaravusių asmenų apskaitą Savivaldybėje. Šiam reikalavimui užtikrinti tvarkomi asmens duomenys: asmens vardas, pavardė, gimimo data ir gyvenamosios vietos adresas, vadovaujantis Europos Parlamento ir Tarybos reglamento (ES) 2016 m. balandžio 27 d. 2016/679 „Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1)“ (toliau – Reglamentas) nuostatomis. Duomenų subjekto teisės įgyvendinamos remiantis Reglamento nuostatomis.

4. Apklausa organizuojama vadovaujantis Lietuvos Respublikos vietos savivaldos įstatymo (toliau – Įstatymas), Lietuvos Respublikos vidaus reikalų ministro 2002 m. lapkričio 26 d. įsakymo Nr. 549 „Dėl gyventojų parašų dėl reikalavimo paskelbti vietos gyventojų apklausą rinkimo lapo formos patvirtinimo“, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais) (toliau – Reglamentas), ir šio Aprašo nustatyta tvarka.

5. Apklausos dėl naujų savivaldybių steigimo, esamų savivaldybių panaikinimo, taip pat jų teritorijų ribų ir centrų nustatymo, keitimo rengiamos vadovaujantis Lietuvos Respublikos teritorijos administracinių vienetų ir jų ribų įstatymu.

**II SKYRIUS**

**APKLAUSOS PRINCIPAI**

6. Apklausos rezultatai sprendimą priimančiam Savivaldybės administravimo subjektui yra patariamojo pobūdžio.

7. Dalyvavimas apklausoje yra laisvas (savanoriškas) ir grindžiamas visuotine, lygia teise tiesiogiai pareikšti nuomonę.

8. Gyventojai apklausoje dalyvauja asmeniškai, jų reiškiamos valios kontroliuoti neleidžiama.

9. Negalima varžyti gyventojų teisės dalyvauti apklausoje dėl jų lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų.

**III SKYRIUS**

**APKLAUSOS BŪDAI**

10. Apklausos būdai yra:

10.1. tiesioginis gyventojų nuomonės įrašymas į apklausos dalyvių sąrašo lapus;

10.2. apklausa elektroninių ryšių priemonėmis Savivaldybės interneto svetainėje. Atliekant apklausą elektroninių ryšių priemonėmis Savivaldybės interneto svetainėje, turi būti užtikrinti Įstatymo 40 straipsnio 3 dalyje nustatyti reikalavimai, taip pat turi būti užtikrinta galimybė gyventojams pateikti savo nuomonę apklausoje teikiamu klausimu Aprašo 10.1 papunktyje nustatytu būdu.

11. Apklausos būdą ir apklausos teritoriją pasiūlo apklausos iniciatorius, sprendimą dėl apklausos būdo, laiko, vietos, trukmės ir apklausos teritorijos priima Savivaldybės meras, skelbdamas apklausą.

**IV SKYRIUS**

**APKLAUSOS PASKELBIMO INICIATYVOS TEISĖS ĮGYVENDINIMAS**

12. Apklausos paskelbimo iniciatyvos teisė priklauso Įstatymo 44 straipsnio 1 dalyje nurodytiems subjektams.

13. Apklausos paskelbimo iniciatyvos teisę gyventojai įgyvendina tiesiogiai Įstatymo 44 straipsnio nustatyta tvarka.

14. Iniciatyvinės grupės atstovas (atstovai) pateikia Savivaldybės administracijos direktoriui prašymą įregistruoti iniciatyvinę grupę. Reikalavimai tokio prašymo turiniui nustatyti Įstatymo 44 straipsnio 7 ir 8 dalyse.

15. Savivaldybės administracijos direktoriaus sprendimas įregistruoti iniciatyvinę grupę įforminamas įsakymu. Gyventojų parašų dėl reikalavimo paskelbti apklausą rinkimo lapus iniciatyvinės grupės nariams pasirašytinai išduoda Savivaldybės administracija, pažymėdama lapų išdavimo datą.

16. Gyventojų iniciatyvos paskelbti apklausą teisei įgyvendinti nustatomas dviejų mėnesių laikotarpis. Jis skaičiuojamas nuo vietos gyventojų parašų dėl reikalavimo paskelbti apklausą rinkimo lapų išdavimo dienos.

17. Jeigu per šio Aprašo 16 punkte nustatytą terminą nesurenkamas reikiamas siūlomos apklausos teritorijos vietos gyventojų parašų skaičius (ne mažiau kaip 10 procentų), laikoma, kad apklausos paskelbimo iniciatyvos teisė neįgyvendinta. Savivaldybės administracijos direktorius tolesnį parašų rinkimą nutraukia įsakymu.

18. Iniciatyvinė grupė per šio Aprašo 16 punkte nustatytą terminą surinkusi reikiamą siūlomos apklausos teritorijos gyventojų parašų dėl reikalavimo paskelbti apklausą skaičių, šių parašų rinkimo lapus, surašius parašų rinkimo baigiamąjį aktą, perduoda Savivaldybės administracijos direktoriui. Parašų rinkimo baigiamasis aktas kartu su gyventojų dėl reikalavimo paskelbti apklausą rinkimo lapais pateikiamas Savivaldybės administracijos Bendrojo skyriaus specialistams, aptarnaujantiems gyventojus „Vieno langelio“ principu, ne vėliau kaip iki Aprašo 16 punkte nustatyto termino paskutinės darbo dienos pabaigos.

19. Jeigu per šio Aprašo 16 punkte nustatytą terminą surinktas reikiamas siūlomos apklausos teritorijos gyventojų parašų dėl reikalavimo paskelbti apklausą skaičius ir parašų rinkimo lapai perduoti Savivaldybės administracijos direktoriui, nenustatyta vietos gyventojų parašų klastojimo atvejų ar savanoriškumo principo pažeidimų, ne vėliau kaip per 10 darbo dienų nuo parašų rinkimo lapų perdavimo Savivaldybės administracijos direktoriui dienos Savivaldybės meras privalo paskelbti apklausą.

20. Savivaldybės mero potvarkis paskelbti apklausą turi būti paskelbtas Savivaldybės interneto svetainėje ir vietos žiniasklaidos priemonėse (spaudoje).

**V SKYRIUS**

**APKLAUSOS ORGANIZAVIMAS IR APKLAUSOS REZULTATAI**

21. Apklausą vykdo Savivaldybės mero potvarkiu sudaryta Savivaldybės vietos gyventojų apklausos komisija (toliau – Komisija).

22. Komisijos nariais gali būti Savivaldybės administracijos valstybės tarnautojai ar darbuotojai, dirbantys pagal darbo sutartį, seniūnaičiai, gyvenamųjų bendruomenių ir bendruomeninių organizacijų atstovai, kiti Savivaldybės bendruomenės nariai. Iniciatyvinė grupė turi teisę į Komisiją deleguoti savo atstovą (atstovus).

23. Nustatant Komisijos sudėtį, nurodomi šie duomenys: Komisijos nario vardas, pavardė, jo pareigos Komisijoje; jeigu Komisijos narys yra Savivaldybės administracijos valstybės tarnautojas ar darbuotojas, dirbantis pagal darbo sutartį, nurodomos ir jo pareigos Savivaldybės administracijoje, jeigu Komisijos narys yra iniciatyvinės grupės deleguotas asmuo, nurodoma, kad tai yra iniciatyvinės grupės atstovas.

24. Komisijos narių skaičius nustatomas atsižvelgiant į apklausai teikiamus klausimus, apklausos teritoriją ir būdą.

25. Komisijos pirmininkas vadovauja Komisijos darbui ir užtikrina apklausos proceso tvarką.

26. Komisija:

26.1. atlieka būtinus pasirengimo apklausai darbus;

26.2. surašo ir pasirašo gyventojų apklausos protokolus;

26.3. kontroliuoja ir koordinuoja apklausos vykdymą;

26.4. ne vėliau kaip per 5 darbo dienas po apklausos pabaigos pateikia Savivaldybės merui apklausos rezultatus;

26.5. priima sprendimus kitais apklausos vykdymo klausimais.

27. Politinės partijos ar asociacijos turi teisę skirti apklausos stebėtojus, kuriems Komisija išduoda stebėtojo pažymėjimus. Stebėtojai turi teisę reikalauti, kad būtų laikomasi šio Aprašo ir kitų teisės aktų.

28. Apklausa vykdoma vienu iš šio Aprašo III skyriaus „Apklausos būdai“ 10 punkte nurodytų būdų:

28.1. **Tiesioginis gyventojų nuomonės įrašymas į apklausos dalyvių sąrašo lapus** vykdomas Savivaldybės mero potvarkyje nustatytose vietose ir patalpose, nustatytą dieną ir nustatytu laiku šia tvarka:

28.1.1. organizuojant apklausą turi būti pasirūpinta, kad apklausos patalpa būtų lengvai randama (prie pastato ir pastato viduje turi būti užrašai ir rodyklės, nurodančios apklausos vykdymo vietą);

28.1.2. apklausos patalpoje turi būti iškabinti apklausai teikiami Savivaldybės mero potvarkiu patvirtinti apklausos klausimai ir šis Aprašas;

28.1.3. Vietos gyventojų apklausos sąrašo lapus (1 priedas) išduoda Savivaldybės administracijos direktorius Komisijos pirmininkui ne vėliau kaip likus 1 (vienai) darbo dienai iki apklausos pradžios;

28.1.4. gyventojai, turintys teisę dalyvauti apklausoje, atvykę į apklausos vietą, pateikia Komisijai asmens tapatybę patvirtinantį dokumentą. Komisijai įsitikinus, kad šis asmuo gyvena apklausiamoje teritorijoje, Komisijos narys jį įrašo į Vietos gyventojų apklausos sąrašo lapą ir gyventojui duoda pasirašyti po pasirinktu atsakymo variantu – „taip“ arba „ne“;

28.1.5. Komisija, pasibaigus apklausai, uždaro patalpą, suskaičiuoja balsus „taip“ arba „ne“, surašo Vietos gyventojų apklausos balsų skaičiavimo protokolą (2 priedas), kurį pasirašo visi dalyvavę apklausoje Komisijos nariai bei politinių partijų ir asociacijų deleguoti / paskirti stebėtojai. Apklausos stebėtojai turi teisę pateikti pastabas: apie tai pažymima protokole ir jos (pastabos raštu) pridedamos prie protokolo.

28.2. **Apklausa elektroninių ryšių priemonėmis Savivaldybės interneto svetainėje** vykdoma šia tvarka:

28.2.1. apklausa elektroninių ryšių priemonėmis vykdoma Savivaldybės interneto svetainėje, tam tikslui skirtame apklausų modulyje;

28.2.2. gyventojai, kurie neturi galimybės pateikti savo nuomonės elektroninių ryšių priemonėmis, tačiau pageidauja pateikti savo nuomonę apklausoje teikiamu klausimu, ją gali pateikti Aprašo 10.1 papunktyje nustatytu būdu ir turi kreiptis į Komisiją, kuri Savivaldybės mero potvarkyje nurodytu laikotarpiu nustatytu laiku atliks veiksmus, nurodytus Aprašo 28.1.4 papunktyje, gyventojui atvykus į Savivaldybės administraciją;

28.2.3. pasibaigus apklausai, balsavimo rezultatai nurodomi protokole. Komisija, pasibaigus Apklausai, suskaičiuoja balsus „taip“ ir „ne“ ir surašo Vietos gyventojų apklausos balsų skaičiavimo protokolą (Aprašo 2 priedas), kurį pasirašo Apklausos komisijos nariai.

29. Apklausa laikoma įvykusia, jeigu savo nuomonę pateiktu (pateiktais) klausimu (klausimais) pareiškė ne mažiau kaip 10 procentų apklausos teritorijos gyventojų, turinčių teisę dalyvauti Apklausoje.

**VI SKYRIUS**

**APKLAUSOS REZULTATŲ PASKELBIMAS IR APKLAUSAI TEIKTŲ KLAUSIMŲ SVARSTYMAS**

30. Apklausos rezultatus nustato ir protokoluose užfiksuoja Komisija.

31. Komisija neįskaičiuoja gyventojo pareikštos nuomonės tik tuo atveju, jeigu dėl netinkamai užpildytų apklausos dalyvių lapų ar techninių priežasčių (vykdant apklausą elektroninių ryšių priemonėmis) neįmanoma nustatyti tikrosios gyventojo valios dėl pateikto klausimo arba nustatyta, kad asmuo negalėjo dalyvauti apklausoje Aprašo 3 punkte nurodytu pagrindu.

32. Jeigu Apklausos komisija nustato, kad asmuo, turintis teisę dalyvauti apklausoje, balsavo daugiau negu vieną kartą, užskaitomas vienas balsas.

33. Vietos gyventojų apklausos sąrašo panaudoti ir nepanaudoti lapai, Vietos gyventojų apklausos balsų skaičiavimo protokolai saugomi Savivaldybės administracijoje teisės aktų nustatyta tvarka ir terminais.

34. Apklausos rezultatus ne vėliau kaip per 5 darbo dienas po apklausos pabaigos Komisija privalo pateikti Savivaldybės merui.

35. Savivaldybės meras paskelbia apklausos rezultatus Savivaldybės interneto svetainėje ir per vietos žiniasklaidos priemones (spaudoje).

36. Savivaldybės taryba privalo artimiausiame Savivaldybės tarybos posėdyje Reglamento nustatyta tvarka svarstyti apklausai pateiktą (pateiktus) klausimą (klausimus), jeigu savo nuomonę pateiktu (pateiktais) klausimu (klausimais) pareiškė ne mažiau kaip 10 procentų apklaustos teritorijos gyventojų, turinčių teisę dalyvauti apklausoje.

37. Savivaldybės tarybos sprendime dėl apklausai pateikto (pateiktų) klausimo (klausimų) turi būti nurodyti apklausos rezultatai ir Savivaldybės tarybos sprendimo motyvai.

38. Savivaldybės tarybos sprendimas dėl apklausai pateikto (pateiktų) klausimo (klausimų) turi būti paskelbtas Savivaldybės interneto svetainėje ir vietos žiniasklaidos priemonėse (spaudoje).

**VII SKYRIUS**

**BAIGIAMOSIOS NUOSTATOS**

39. Apklausos organizavimo išlaidos apmokamos iš Savivaldybės biudžeto.

40. Patalpas apklausai suteikia Savivaldybės administracijos direktorius, jas įrengia ir techniškai aptarnauja Savivaldybės administracija.

\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės vietos

gyventojų apklausos organizavimo

tvarkos aprašo

1 priedas

(gyventojų apklausos dalyvių sąrašo formos pavyzdys)

Lapas Nr. ………….

A.V.

**VIETOS GYVENTOJŲ APKLAUSOS DALYVIŲ**

**S Ą R A Š A S**

Klausimas ………………………………………………………………………………............….

………………………………………………………………………………………………...........

Gyvenamoji vietovė ………………............…………………………………………………......…

Seniūnija …………………………………………………………………………………...............

Savivaldybė …………………………………………….............………………………………….

Apklausos vieta ……………………………………………………………………………........…

Apklausos data ……………

|  |  |  |  |  |
| --- | --- | --- | --- | --- |
| Eil. Nr. | Vardas, pavardė | Adresas | Parašu patvirtintas atsakymas | |
| Taip | Ne |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| Iš viso lape atsakiusiųjų skaičius: | | |  |  |

Apklausos komisijos narys (parašas) (vardas, pavardė)

Pasvalio rajono savivaldybės vietos

gyventojų apklausos organizavimo

tvarkos aprašo

2 priedas

(vietos gyventojų apklausos balsų skaičiavimo protokolo formos pavyzdys)

**VIETOS GYVENTOJŲ APKLAUSOS BALSŲ SKAIČIAVIMO**

**P R O T O K O L A S**

Apie vykdytą vietos gyventojų apklausą dėl………………………........……………………………

……………………………………………………………………………........………………………

Pateiktas klausimas……………………………………………………………......…..………………

………………………………………………………………………………………........……………

Savivaldybė……………………………………………………………………………….....………..

1. Apklausiamos teritorijos vietos gyventojų, turinčių teisę dalyvauti Apklausoje, skaičius – ……....

2. Apklausoje dalyvavo …….vietos gyventojų, jų dalis nuo bendro (1 punkto) skaičiaus – ...… %

3. Vietos gyventojų, atsakiusių „Taip“, skaičius …...…, jų dalis nuo dalyvavusiųjų – ..…..…… %

4. Vietos gyventojų, atsakiusių „Ne“, skaičius ……...., jų dalis nuo dalyvavusiųjų – …..……... %

5. Vietos gyventojų apklausos duomenų pasiskirstymas pagal seniūnijas ir gyvenamąsias vietoves:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Seniūnija | Vietos gyventojų apklausos balsų skaičiavimo protokolo priedo Nr. | Vietos gyventojų skaičius | | | Parašu patvirtintas atsakymas | | | |
| Iš viso | Dalyvavo apklausoje | | Taip | | Ne | |
| Iš viso | % | Iš viso | % | Iš viso | % |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

6. Priedai Nr..…..………………………………………………………………………………...

Pastaba.Priedai yra šio protokolo neatskiriamos dalys; juose yra surašomi vietos gyventojų Apklausos duomenys pagal kiekvieną gyvenamąją vietovę.

7. Apklausos vykdymo data ir laikas: 20 m. ……………. …… d. nuo ........ val. iki .......... val.

8. Protokolas pasirašytas: 20 m. ………………. …..d.

Apklausos komisijos pirmininkas ………………………………………………………………..

( parašas) (vardas, pavardė)

Apklausos komisijos pirmininko pavaduotojas (-ai) ………………………………………………

(parašas) (vardas, pavardė)

Apklausos komisijos nariai:

1. .…………………………………………………………………………………………

2. ............…………………………………………………………………………………

3. …………………………………………………………………………………………

4. …………………………………………………………………………………………

5. …………………………………………………………………………………………

6. …………………………………………………………………………………………

7. …………………………………………………………………………………………

8. …………………………………………………………………………………………

9. …………………………………………………………………………………………

10. …………………………………………………………………………………………

(apklausos komisijos nario parašas) (vardas, pavardė)

9. Apklausos stebėtojų pastabos

|  |  |  |  |  |  |  |
| --- | --- | --- | --- | --- | --- | --- |
|  | Pildo apklausos stebėtojas | | | | Pildo apklausos komisija | |
| Eil. Nr. | Apklausos stebėtojo vardas, pavardė | Pastabas raštuteikiu, neteikiu | Pastabų lapų skaičius | Apklausos stebėtojo parašas | Priedo (pastabų) Nr. | Pirmininko parašas |
| 1 |  |  |  |  |  |  |
| 2 |  |  |  |  |  |  |
| 3 |  |  |  |  |  |  |
| 4 |  |  |  |  |  |  |
| 5 |  |  |  |  |  |  |
| 6 |  |  |  |  |  |  |
| 7 |  |  |  |  |  |  |
| 8 |  |  |  |  |  |  |
| 9 |  |  |  |  |  |  |
| 10 |  |  |  |  |  |  |

***Pastaba.*** *Apklausos stebėtojų pastabos, pateiktos raštu, yra šio protokolo neatskiriami priedai, su kuriais turi susipažinti Komisija. Komisijos pirmininkas juos sunumeruoja ir pasirašo, priedų numerius įrašo į protokolą. Jeigu Apklausos stebėtojas tik įrašo pastabų lapų skaičių, o pačių pastabų nepateikia, apie tai surašomas aktas, kurį pasirašo Komisijos nariai. Toks aktas vietoje nepateiktų pastabų pridedamas prie šio protokolo kaip neatskiriamas priedas.*

\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono sAvivaldybės vietos gyventojų apklausos tvarkos aprašo patvirtinimo**

**2021-02-22**

Pasvalys

**1. Sprendimo projekto tikslai, uždaviniai**

Lietuvos Respublikos vietos savivaldos įstatymo Nr. I-533 4, 7, 12, 13, 14, 15, 16, 19, 20, 24, 26, 27, 29, 32, 32-1, 33, 35-1, 53 straipsnių, devintojo skirsnio pakeitimo ir Įstatymo papildymo 15-1 straipsniu įstatymo 19 straipsniu buvo pakeistas ir nauja redakcija išdėstytas Lietuvos Respublikos vietos savivaldos įstatymo devintasis skirsnis, reglamentuojantis vietos gyventojų dalyvavimą tvarkant viešuosius savivaldybės reikalus.

Lietuvos Respublikos vietos savivaldos įstatymo 45 straipsnio 7 dalyje nustatyta, kad vietos gyventojų apklausą organizuoja savivaldybės administracijos direktorius savivaldybės tarybos nustatyta tvarka.

**2. Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma Pasvalio rajono savivaldybės tarybai patvirtinti Pasvalio rajono savivaldybės vietos gyventojų apklausos tvarkos aprašą, nustatantį vietos gyventojų apklausos principus, būdus, apklausos organizavimą, rezultatų nustatymą ir paskelbimą, apklausai teiktų klausimų svarstymą.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Įgyvendinamųjų teisės aktų priimti nereikia.

**6. Sprendimo projekto iniciatoriai**

Pasvalio rajono savivaldybės administracijos Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados**

Negauta.

Skyriaus vedėja Jurgita Karčiauskienė